b'\n_START_ARTICLE_\nOpus latericium\n_START_PARAGRAPH_\nOpus latericium (lat. later, tiili) oli Antiikin Roomassa k\xc3\xa4ytetty muuriytimen pinnoitustekniikka, jossa opus caementicium -ydin vuorattiin tiilipinnoituksella siten, ett\xc3\xa4 tiilet aseteltiin niiden kapea sivu ulosp\xc3\xa4in. Alun perin termi tarkoitti kokonaan tiilirakenteista sein\xc3\xa4pintaa, mutta keisariajalla, jolloin menetelm\xc3\xa4 levisi laajaan k\xc3\xa4ytt\xc3\xb6\xc3\xb6n, sen merkitys muuttui t\xc3\xa4h\xc3\xa4n muotoon. Menetelm\xc3\xa4 tunnetaan my\xc3\xb6s nimell\xc3\xa4 opus testaceum (lat. testa, poltettu savi).'